Ծառայության պետը շրջել է խցերում, ուշադրություն դարձրել այնտեղ առկա կահավորմանը, պահանջել հետևել ջրի և էլեկտրաէներգիայի սպառմանը, չգերազանցել կառավարության որոշմամբ սահմանված չափաքանակները, բացառել անտեղի վատնումը: Խոսել է դատապարտյալների հետ, լսել վերջիններին հուզող առաջնային հարցերը, տվել սպառիչ պատասխաններ: Ա. Մխոյանն այցելել է նաև սպորտդահլիճ, եղել դատապարտյալների համար նախատեսված հանգստի սենյակում: Հանդիպել է կալանավորված անձանց, հետաքրքրվել պահման պայմաններից, նրանց հուզող խնդիրներից: